Folketingets Ombudsmand var på eget initiativ gået ind i sagen for at vurdere, om Øens Murerfirma havde afholdt omkostninger under byggesagen, som burde have været afholdt af Anna Mee Allerslev selv, således at Anna Mee Allerslev eventuelt på denne måde kunne siges at have modtaget en [[gave]] fra firmaet. Medens undersøgelsen stod på, skrev [[Berlingske]], at Anna Mee Allerslev ved renoveringen af hendes lejlighed havde fået et ubegrundet nedslag på 77.500 kr. i regningen fra Øens Murerfirma. Det rejste ifølge [[forvaltningsret]]seksperten [[Bente Hagelund]] mistanke om, at der var tale om en gave og dermed [[bestikkelse]].<ref>[https://www.berlingske.dk/samfund/ny-afsloering-mistanke-om-bestikkelse Ishøy, S.K. og Friberg, J. (2018) Ny afsløring: Mistanke om bestikkelse]. [[Berlingske]], 11. september 2018. Hentet 18. november 2021.</ref> Som eksempel på det nære forhold mellem Anna Mee Allerslev og Jan Elving, ejer af Øens Murerfirma, rapporterede B.T. at Anna Mee Allerslev havde lejet Jan Elvings ferielejlighed i Sydfrankrig, og boet der, medens renoveringen af hendes lejlighed stod på.<ref>[https://www.bt.dk/samfund/ny-afsloering-anna-mee-boede-i-murermesters-luksuslejlighed-i-sydfrankrig Ny afsløring: Anna Mee boede i murermesters luksuslejlighed i Sydfrankrig]. [[B.T.]], 23. september 2018. Hentet 18. november 2018.</ref>
Levende_personer Litteratur